I Aalestrup er politisk aktive kvinder på gaden, for det er ikke i orden at blot hver fjerde kommunalpolitiker er kvinde - mener de. Derfor er de på kryds og tværs af politiske holdninger gået sammen i den nationale kampagne for at gøre opmærksom på at der er plads til flere kvinder i politik. - Jeg synes, det er vigtigt at synliggøre kvindernes kvaliteter. Vi bliver taget rigtig godt imod - mange synes, at det er et frisk pust i valgkampen, siger Mona Jensen (Venstre), der er byrådskandidat i Vesthimmerlands Kommune.

Referat:
Der er for få kvinder i politik. Det mener en række af de nordjyske kvinder, der i de kommende uger tager kampen op og stiller op til byråd og regionsråd.